पाएं अपने शहर की ताज़ा ख़बरें और फ्री ई-पेपरडाउनलोड करें
करुआ के लोगों ने कलेक्टर बी कार्तिकेयन से शिकायत की है कि राजहंस स्व सहायता समूह के संचालक ने अप्रैल, मई व जून के खाद्यान्न में से उन्हें दो महीने का राशन देकर 3 महीने के राशन के फिंगर प्रिंट पीओएस मशीन पर करा लिए हैं। कलेक्टर ने कनिष्ठ आपूर्ति अधिकारी संजीव शर्मा से मौके पर जाकर जांच उचित मूल्य दुकान करूआ की जांच कराई तो पड़ताल में पाया कि उपभोक्ताओं को केवल दो माह का राशन दिया गया। जांच प्रतिवेदन के आधार पर कलेक्टर ने दुकान संचालक के खिलाफ प्रथम सूचना रिपोर्ट दर्ज करने के निर्देश कनिष्ठ आपूर्ति अधिकारी शर्मा को दिए ।
इस मामले में दुकान संचालक के खिलाफ आपराधिक प्रकरण दर्ज कराया गया है। इधर एसडीएम आरएस बाकना ने दुकान का प्राधिकार पत्र निरस्त करने एवं जमा प्रतिभूति राशि राजसात करने की कार्रवाई की है। कलेक्टर ने जिले के उचित मूल्य दुकानदारों को हिदायत दी है कि शासन आदेशानुसार उपभोक्ताओं को पात्रतानुसार 15 मई तक 3 महीने का राशन वितरण किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn